În ultima vreme, pe piața auto din România, implicit și pe cea din Satu Mare, au apărut o serie de mașini care sunt mult prea ieftine ca să fie adevărat. Însă ce trebuie să știe lumea este faptul că acestea nu sunt altceva decât niște ”tigăi” periculoase, să folosim un jargon din domeniu. Sunt de fapt niște mașini lovite, dacă nu chiar cu daună totală, pe care proprietarii, după ce au luat banii de la asiguratori, le-au reparat la minim și le vând. Așa că dacă găsiți mașini sub o mie de euro, ne referim la cele de prin anii 2003-2004, sunt riscuri foarte mari să fie niște sicrie pe patru roți. Așadar, nu săriți la chilipiruri. Tot ce este mult prea ieftin are o hibă. Și s-ar putea una mare, de tot.